на закритата площ на птичарника;
 д)
 когато отворите са разположени по-високо, се осигурява рампа.
 2. За птичарници с веранди се прилагат следните правила:
 а)
 както външната граница между вътрешната част на сградата и верандата, така и тази, която отделя верандата от откритото пространство, имат отвори за вход/изход, които осигуряват пряк достъп съответно до верандата или до откритото пространство;
 б)
 отворите от вътрешната част на сградата към верандата имат обща дължина от поне по 2 m за 100 m2 използваема площ от минималната повърхност на закритата площ на птичарника, а отворите от верандата към откритото пространство имат обща дължина от поне по 4 m за 100 m2 използваема площ от минималната повърхност на закритата площ на птичарника;
 в)
 използваемата площ на верандата не се взема предвид при изчисляването на гъстотата на животните и на минималната повърхност на закритите и откритите площи, определени в част IV на приложение I. При изчисляването на гъстотата на животните и на минималната повърхност на закритите площи, определени в част IV на приложение I, обаче може да се вземе предвид допълнителна покрита с покрив външна част на сграда, предназначена за домашни птици, изолирана по такъв начин, че да не бъде под въздействието на външните климатични фактори, стига да са изпълнени следните условия:
 i)
 да е напълно достъпна 24 часа в денонощието;
 ii)
 да отговаря на изискванията на точки 1.6.1 и 1.6.3 от част II на приложение II към Регламент (ЕС) 2018/848;
 iii)
 да отговаря на изискванията за отворите, установени за верандите в букви а) и б) от настоящия параграф;
 г)
 използваемата площ на верандата не се включва в общата използваема площ на птичарниците, която служи за угояване на домашни птици, посочена в точка 1.9.4.4, буква м) от част II на приложение II към Регламент (ЕС) 2018/848.
 3. За птичарници, които са разделени на отделни помещения, с цел в тях да се помещават много стада:
 а)
 помещенията гарантират, че контактът с другите стада е ограничен, както и това, че птиците от различни стада не могат да се смесват в птичарника;
 б)
 се прилага следната максимална численост на стадата в едно помещение на птичарника:
 i)
 3000 птици родители от вида Gallus gallus;
 ii)
 10 000 ярки;
 iii)
 4800 домашни птици за угояване от вида Gallus gallus;
 iv)
 2500 скопени петли;
 v)
 4000 угоени ярки;
 vi)
 2500 пуйки;
 vii)
 2500 гъски;
 viii)
 3200 мъжки пекински патици или 4000 женски пекински патици;
 ix)
 3200 мъжки мускусни патици или 4000 женски мускусни патици;
 x)
 3200 мъжки патици мюлари или 4000 женски патици мюлари;
 xi)
 5200 токачки;
 в)
 за домашните птици за угояване, различни от тези от вида Gallus gallus, помещенията се разделят от здрави и плътни прегради; такива здрави и плътни прегради осигуряват пълно физическо отделяне от пода до покрива на сградата на всяко едно помещение в птичарника;
 г)
 за птиците родители от вида Gallus gallus, кокошките носачки, ярките, мъжките пиленца от генетична линия на кокошки носачки и домашните птици за угояване от вида Gallus gallus помещенията се разделят от здрави и плътни прегради или полузатворени прегради или мрежи или решетки.
 4.